జాషువా - గబ్బిలం - ముచ్చట
జాషువా — గబ్బిలం
చైనావారి క్రిమి కీటక, నానా జంతు భక్షణమీద ప్రపంచ వ్యాప్తంగా చర్చ జరుగుతోంది. జరగాలి కూడా. మనకు సాధారణంగా కార్న్ సూప్ , టమోటా సూప్, నాన్ వెజ్ అయితే చికెన్ సూప్, బోన్ సూప్ ఉంటాయి. చైనాలో గబ్బిలాల సూప్ చాలా పేమస్ అట. తలకిందులు వేలాడే గబ్బిలాల సూపు కోసం అక్కడ జనం తలకిందులు తపస్సు చేసి జుర్రుకుని తాగుతుంటారట. కరోనా వైరస్ ను కన్న చైనా వూహాన్ లో వైరస్ పుట్టడానికి గబ్బిలాల సూపు కూడా ఒక కారణమని కొందరి అభిప్రాయం.
ఈ గబ్బిలాల సూపు గొడవ విన్న ప్రతి సారీ నాకు నవయుగ కవితాచక్రవర్తి జాషువా గబ్బిలం గుర్తొస్తోంది. చైనా గబ్బిలాల సూపు గురించి వింటేనే కడుపులో దేవుతుంది. జాషువా గబ్బిలం గురించి వింటే గుండె బరువెక్కుతుంది. సమాజంలో అస్పృశ్యత రాజ్యమేలినప్పుడు ఒక కవి గబ్బిలంతో తన గోడు చెప్పుకున్న విషాదం కళ్ళముందు రూపుకడుతుంది. గబ్బిలం మీద జాలి కలుగుతుంది. దయ కలుగుతుంది. చివరకు గబ్బిలం గొప్పదనం తెలుస్తుంది.
తెలుగు పద్యానికి వెలుగులు అద్దినవాడు జాషువా. ప్రబంధ నాయికల అంగాంగ వర్ణనలనుండి పద్యాన్ని సామాజిక అంశాలవైపు మళ్లించినవాడు జాషువా. రాసిన ప్రతిపద్యాన్ని అందమయిన శిల్పంగా చెక్కినవాడు జాషువా.
పద్యం చదవకపోతే తెలుగువాడే కాదు.
అలాగే జాషువా పద్యం చదవకపోతే తెలుగు సాహిత్యం చదివినట్లే కాదు.
అగ్రవర్ణ దురహంకారం, అంటరానితనం, అవమానాలు జాషువాను దహించివేశాయి. ఆ శోకంలోనుండి శ్లోకంగా పుట్టిందే గబ్బిలం. బహుశా 1940- 45 మధ్య రెండు భాగాలుగా రాసిన కావ్యం గబ్బిలం. కాళిదాసు మేఘదూతం దీనికి స్ఫూర్తి. కాళిదాసు మేఘం ద్వారా ప్రేమ సందేశం పంపాడు. జాషువా గబ్బిలం ద్వారా నిర్భాగ్యుడి అంటరానివేదనను ఆవిష్కరించాడు. పావురం, హంస, నెమలి రాయబారాలు కావ్యాల నిండా ఉన్నవే. ఒక అభాగ్యుడి ఆర్తి వినడానికి హంసలకు, కలహంసలకు, రాయంచలకు తీరిక ఎక్కడ ఉంటుంది? దాంతో గబ్బిలాన్ని ఎంచుకున్నాడు జాషువా.
గబ్బిలం అటు పక్షి కాదు. ఇటు జంతువు కాదు. క్షీరదం. పక్షిలా గుడ్లు పెట్టదు. పిల్లల్ని కంటుంది. క్షీరదాల్లో ఎగరగలిగినది గబ్బిలం ఒక్కటే. పగలు కళ్లు కనపడవు. రాత్రిళ్లు కటికచీకటిలో అన్నీ కనపడతాయి. ఎంత చీకటిలో అయినా ఎదురుగా ఏదీ తగలకుండా ఎగరగలిగే ప్రత్యేక సెన్సార్ టెక్నాలజీ గబ్బిలం సొంతం. ఎగిరేప్పుడు గబ్బిలం చేసే వింత శబ్దంలోనే ఈ టెక్నాలజీ ఉంది. ఎదురుగా ఏదయినా అడ్డు ఉంటే ఆ శబ్దం పరావర్తనంలో గబ్బిలం చెవి పసిగడుతుంది. ఇంతకంటే లోతుగా వెళితే ఇది ఫిజిక్స్, జువాలజీ కలగలిసిన క్లాసవుతుంది. ఇక్కడికి వదిలేద్దాం. సాధారణంగా పక్షులు గుంపులు గుంపులుగా ఒకదాని రెక్కలు ఒకదానికి తగలకుండా వందల, వేల మైళ్లు వేగంగా ప్రయాణించడంలోకూడా ఇలాంటి రేడియో ఫ్రీక్వెన్సీ శబ్ద తరంగాల టెక్నాలజీనే ఉంది. ఆ టెక్నాలజీ తమకుందని గబ్బిలాలకు, పక్షులకు తెలుసో లేదో మనకు తెలియదు కానీ- మనం మాత్రం ఆ విషయం చాలా ఆలస్యంగా తెలుసుకున్నాం. ఎదురుగా అడ్డుగా ఉన్న వస్తువులను పసిగట్టే గబ్బిలాల జ్ఞానం నుండే రాడార్ ద్వారా ఎదురుగా శత్రువు విమానం ఎంతదూరంలో ఉందో రెండో ప్రపంచ యుద్ధంలో కనుక్కున్నారు.
గబ్బిలం తలకిందులుగా వేలాడాలి. దాని శరీర నిర్మాణం అలాంటిది. గాలిలో పైన ఎగిరే పురుగులను ఆహారంగా తింటుంది. చీకటి అంటే గబ్బిలానికి మహా ఇష్టం. వెలుగంటే భయం. అందుకే పాడుబడ్డ, వెలుతురు సోకని, పగలు కూడా రాత్రిలా ఉండే చోట గబ్బిలాలు గుంపులు గుంపులుగా మీటింగులు పెట్టుకుని తలకిందులుగా మాట్లాడుకుంటూ ఉంటాయి.
గబ్బిలాల కొంప అంటే నివాసయోగ్యం కాని, పాడుబడ్డ, వెలుతురు సోకని ఇల్లు అని అర్థ. గబ్బిలాల కంపు అంటే భరించలేని కంపు. ఇలాంటి చూడ్డానికి, తాకడానికి భయపడే, అసహ్యించుకునే గబ్బిలాన్ని జాషువా కవితా వస్తువుగా తీసుకుని గబ్బిలానికి అజరామరమయిన కీర్తిని, గొప్ప స్థాయిని కల్పించాడు. తెలుగు సాహితీ ప్రేమికులు చదివి తీరాల్సిన పద్యాలు జాషువా గబ్బిలంలో ఉన్నాయి. అందులో మచ్చుకు కొన్ని-
jashuva - gabbilam - muchhata
jashuva u gabbilam
chainavari krimi keetaka, nana jantu bhakshanameeda prapancha vyaaptamgaa charcha jarugutondi. jaragali kuudaa. manaku saadhaaranamgaa carn sup , tamota sup, nan vej ayithe chiken sup, bon sup untaayi. chainaalo gabbilala sup chala pamas ata. talakindulu velade gabbilala suupu kosam akkada janam talakindulu tapassu chesi jurrukuni taagutuntaarata. karona virus nu kanna chaina woohan loo virus puttadaaniki gabbilala suupu kuudaa oka kaaranamani kondari abhiprayam.
ee gabbilala suupu godava vinna prati saarii naaku navayuga kavitachakravarti jashuva gabbilam gurtostondi. chaina gabbilala suupu gurinchi vintene kadupulo devutundi. jashuva gabbilam gurinchi vinte gunde baruvekkutundi. samaajamlo asprushyata rajyamelinappudu oka kavi gabbilamtho tana godu cheppukunna vishaadam kallamundu roopukadutundi. gabbilam meeda jaali kalugutundi. daya kalugutundi. chivaraku gabbilam goppadanam telustundi.
telugu padyaaniki velugulu addinavaadu jashuva. prabandha naayikala angaanga varnanalanundi padyaanni saamaajika amsaalavaipu mallinchinavaadu jashuva. raasina pratipadyaanni andamayina shilpamgaa chekkinavaadu jashuva.
padyam chadavakapothe teluguwade kaadu.
alaage jashuva padyam chadavakapothe telugu saahityam chadivinatle kaadu.
agravarna durahankaaram, antaraanitanam, avamaanaalu jaashuvaanu dahinchivesaayi. aa sokamlonundi shlokamgaa puttinde gabbilam. bahusa 1940- 45 madhya rendu bhagaluga raasina kaavyam gabbilam. kaalidaasu meghadutam deeniki sphurthy. kaalidaasu megham dwara prema sandesam pampaadu. jashuva gabbilam dwara nirbhagyudi antaraanivedananu aavishkarinchaadu. pavuram, hamsa, nemali rayabaralu kaavyaala ninda unnave. oka abhagyudi aarti vinadaaniki hamsalaku, kalahamsalaku, raayanchalaku teerika ekkada untundi? daamto gabbilaanni enchukunnadu jashuva.
gabbilam atu pakshi kaadu. itu jantuvu kaadu. ksheeradam. pakshila gudlu pettadu. pillalni kantundi. ksheeradaallo egaragaliginadi gabbilam okkate. pagalu kallu kanapadavu. raatrillu katikacheekatilo annee kanapadataayi. entha cheekatilo aina edurugaa edhee tagalakunda egaragalige pratyeka sensar technology gabbilam sontam. egireppudu gabbilam chese vinta sabdamlone ee technology undi. edurugaa edayina addu unte aa sabdam paraavartanamlo gabbilam chevi pasigadutundi. intakante lothugaa velithe idhi fizics, juvalaji kalagalisina klaasavutundi. ikkadiki vadileddam. saadhaaranamgaa pakshulu gumpulu gumpulugaa okadaani rekkalu okadaaniki tagalakunda vandala, vela maillu vegamgaa prayaaninchadamlookudaa ilanti radio freakvensi sabda tarangaala technologynay undi. aa technology tamakundani gabbilalaku, pakshulaku teluso ledho manaku teliyadu cony- manam maatram aa vishayam chala aalasyamgaa telusukunnam. edurugaa addugaa unna vastuvulanu pasigatte gabbilala ghnaanam nunde radar dwara edurugaa satruvu vimanam entaduuramloo undo rendo prapancha yuddhamlo kanukkunnaru.
gabbilam talakindulugaa velaadaali. daani sareera nirmaanam alantidi. gaalilo paina egire purugulanu aahaaramgaa tintundi. cheekati ante gabbilaaniki mahaa ishtam. velugante bhayam. anduke padubadda, veluturu sokani, pagalu kuudaa ratrila unde chota gabbilalu gumpulu gumpulugaa meetingulu pettukuni talakindulugaa matladukuntu untaayi.
gabbilala kompa ante nivasayogyam kaani, padubadda, veluturu sokani illu ani artha. gabbilala kampu ante bharinchaleni kampu. ilanti chuddaniki, taakadaaniki bhayapade, asahyinchukune gabbilaanni jashuva kavita vastuvugaa teesukuni gabbilaaniki ajaraamaramayina keertini, goppa sthaayini kalpinchaadu. telugu saahitii premikulu chadivi teeraalsina padyaalu jashuva gabbilamlo unnaayi. andulo machuku konni-